CELEX: 32020D0919
Language: lt
Date: 2020-06-30 00:00:00
Title: Komisijos įgyvendinimo sprendimas (ES) 2020/919. 2020 m. birželio 30 d. kuriuo dėl Serbijos statuso, susijusio su GSE, iš dalies keičiamas Sprendimo 2007/453/EB priedas (pranešta dokumentu Nr. C(2020) 4236) (Tekstas svarbus EEE)

2.7.2020   
               
               
                  LT
               
               
                  Europos Sąjungos oficialusis leidinys
               
               
                  L 209/19
               
            
         KOMISIJOS ĮGYVENDINIMO SPRENDIMAS (ES) 2020/919.
         2020 m. birželio 30 d.
         kuriuo dėl Serbijos statuso, susijusio su GSE, iš dalies keičiamas Sprendimo 2007/453/EB priedas
         
            
               (pranešta dokumentu Nr. C(2020) 4236)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 5 straipsnio 2 dalies trečią pastraipą,
         kadangi:
         
                     (1)
                  
                  
                     Reglamente (EB) Nr. 999/2001 nustatyta, kad valstybių narių arba trečiųjų šalių arba jų regionų (toliau – šalys arba regionai) statusas, susijęs su galvijų spongiformine encefalopatija (GSE), nustatomas priskiriant juos prie vienos iš trijų kategorijų: nedidelė GSE rizika, kontroliuojama GSE rizika ir nenustatyta GSE rizika;
                  
               
                     (2)
                  
                  
                     Reglamento (EB) Nr. 999/2001 5 straipsnio 2 dalyje nustatyta, kad jei Pasaulinė gyvūnų sveikatos organizacija (OIE) prašymą pateikusią šalį priskiria prie vienos iš trijų GSE statuso kategorijų, galima pakartotinai suteikti Sąjungoje taikomą kategoriją. Reglamente (EB) Nr. 999/2001 nurodyta Pasaulinė gyvūnų sveikatos organizacija, kuri, vadovaudamasi Sausumos gyvūnų sveikatos kodekso (2) taisyklėmis, atlieka pagrindinį vaidmenį skirstant OIE valstybes nares ir zonas pagal jų GSE riziką;
                  
               
                     (3)
                  
                  
                     Komisijos sprendimo 2007/453/EB (3) priedo A, B arba C dalyse nurodytas šalių arba regionų GSE statusas pagal jų GSE riziką. Laikoma, kad to priedo A dalyje išvardytose šalyse ir regionuose GSE rizika nedidelė, o B dalyje išvardytose šalyse ir regionuose GSE rizika kontroliuojama, o to priedo C dalyje nustatyta, kad A arba B dalyje neišvardytose šalyse ar regionuose GSE rizika nenustatyta;
                  
               
                     (4)
                  
                  
                     Serbija šiuo metu patenka į Sprendimo 2007/453/EB priedo C dalies taikymo sritį kaip šalis, kurioje GSE rizika nenustatyta;
                  
               
                     (5)
                  
                  
                     2019 m. gegužės 28 d. OIE pasaulinė delegatų asamblėja priėmė Rezoliuciją Nr. 19 dėl šalių narių galvijų spongiforminės encefalopatijos rizikos statuso pripažinimo (4), kuri turėjo įsigalioti 2019 m. gegužės 31 d. Toje rezoliucijoje pripažįstama, kad Serbija „išskyrus Jungtinių Tautų administruojamą Kosovą“, yra šalis, kurioje GSE rizika nedidelė, kaip nustatyta OIE Sausumos gyvūnų sveikatos kodekse. Dėl tos OIE rezoliucijos iš naujo įvertinusi padėtį Sąjungos lygmeniu Komisija nusprendė, kad į naują OIE GSE statusą šioje trečiojoje šalyje turėtų būti atsižvelgta Sprendimo 2007/453/EB priede;
                  
               
                     (6)
                  
                  
                     todėl Sprendimo 2007/453/EB priede pateiktas šalių ar regionų sąrašas turėtų būti iš dalies pakeistas, kad Serbija, kaip nurodyta Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo (5) 135 straipsnyje, būtų įtraukta į to priedo A dalį kaip šalis ar regionas, kuriuose GSE rizika nedidelė;
                  
               
                     (7)
                  
                  
                     todėl Sprendimo 2007/453/EB priedas turėtų būti atitinkamai iš dalies pakeistas;
                  
               
                     (8)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2007/453/EB priedo A dalyje sąrašas po antrašte „Trečiosios šalys“ iš dalies keičiamas taip:
            
                        1.
                     
                     
                        po Peru skirto įrašo ir prieš Singapūrui skirtą įrašą įterpiamas šis įrašas:
                        
                                    „-
                                 
                                 
                                    Serbija*“
                                 
                              
                  
                        2.
                     
                     
                        sąrašo pabaigoje įrašoma ši pastaba:
                        
                                    „*
                                 
                                 
                                    Kaip nurodyta Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo 135 straipsnyje (OL L 278, 2013 10 18, p. 16).“
                                 
                              
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. birželio 30 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 147, 2001 5 31, p. 1.
         
            (2)  http://www.oie.int/international-standard-setting/terrestrial-code/access-online/
         
            (3)  2007 m. birželio 29 d. Komisijos sprendimas 2007/453/EB, nustatantis valstybių narių ar trečiųjų šalių ar jų regionų būklę, atsižvelgiant į GSE, pagal jų GSE riziką (OL L 172, 2007 6 30, p. 84).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  OL L 278, 2013 10 18, p. 16.